તુલસીજલનું પાન કરવા જેવી નાનકડી ક્રિયા હોય કે અંતાક્ષરીની રમત રમતા કે પછી ગમતા હિરો-હિરોઈનની પસંદગીમાં ય ડોકાઈ જતા ધર્મ-વિધર્મના વાડાઓ, ભજનો-કિર્તનોથી માંડી કેટકેટલી ભીન્નતા- એક જ ગામ, એક જ મહોલ્લા, એક જ પરિવેશમાં રહેતા હોવા છતાં કેટ-કેટલી ભીન્નતા હોય છે હિન્દુ અને મુસ્લીમ બાળકોના ઉછેરમાં, જીવનમાં અને જીવનને જોવાની દૃષ્ટિમાં- એ બહુ અસરકારક રીતે આ વાર્તામાં ઝીલાયું છે.